《杂感六首 其五》
明代·梅鼎祚

长虹贯白日，壮士发穿冠。子胥齿属镂，鼓气扬鸿川。

少女志填齿，愚公力移山。幽微畴见测，贱庶亦有权。

积羽欲沈渊，积愤欲倾天。

作者简介：（1553—1619）明宁国府宣城人，字禹金。梅守德子。诸生。诗文博雅。以不得志于科场，弃举子业。申时行欲荐于朝，辞不赴，归隐书带园，构天逸阁，藏书著述于其中。诗宗法李、何。精音律，有传奇《玉合记》、《长命缕》、杂剧《昆仑奴》，好用典故骈语。另编纂《才鬼记》、《青泥莲花记》，又有《梅禹金集》等。